के विजय कुमार 1975 बैच के आईपीएस अधिकारी हैं, उन्होंने 1998-2001 के बीच स्पेशल सिक्युरिटी ग्रुप में अपनी सेवा दे चुके हैं। 1998-2001 के बीच वो कश्मीर घाटी में बीएसएफ के इंस्पेक्टर जनरल थे तब बीएसएफ घाटी में आतंकवाद निरोधक अभियानों में काफी सक्रिय था।वो चेन्नई में पुलिस आयुक्त के रूप में कार्य करने के लिए कश्मीर से वापस लौट आये थे। उन्होंने ऑपरेशन कोकून भी चलाया था जिसके बाद उनकी अगुवाई वाली एसटीएफ ने कुख्यात तस्कर वीरप्पन को अक्टूबर 2004 में हुई एक मुठभेड़ में मार गिराया था। साल 2010 में छत्तीसगढ़ के दंतेवाड़ा में नक्सली हमले में सीआरपीएफ के 75 जवानों के शहीद होने के बाद उन्होंने सीआरपीएफ का डायरेक्टर जनरल का पदभार संभाला था। दिसंबर 2012 में विजय कुमार को गृह मंत्रालय में वरिष्ठ सुरक्षा सलाहकार नियुक्त किया गया था।